**Uvoz duvana, obrađenog duvana i duvanskih proizvoda**

Uvozom duvana, obrađenog duvana i duvanskih proizvoda može se baviti privredno društvo, odnosno preduzetnik. Odobrenje za obavljanje navedene djelatnosti se izdaje na period od pet godina, a produženje odobrenja vrši se pod uslovima i na način propisan za izdavanje odobrenja. Zahtjev za produženje odobrenja se podnosi najkasnije 30 radnih dana prije isteka roka važenja odobrenja.

**Uslovi**

**•** privredno društvo, odnosno preduzetnik može se baviti uvozom duvana, obrađenog duvana i duvanskih proizvoda ako je upisano u CRPS;

• ispunjava propisane minamalno tehničke uslove za promet robe na veliko;

• ima zaključen ugovor o kupovini duvana, obrađenog duvana, odnosno duvanskih proizvoda sa inostranim proizvođačem ili ovlašćenim distributerom inostranog proizvođača duvana, obrađenog duvana, odnosno duvanskih proizvoda, kao i da je uvoznik duvanskih proizvoda ovlašćen od strane inostranog proizvođača, odnosno ovlašćenog distributera inostranog proizvođača za distribuciju tih duvanskih proizvoda na tržište Crne Gore ;

• da privredno društvo/preduzetnik i odgovorno lice u privrednom društvu, u posljednje tri godine koje predhode podnošenju zahtjeva za izdavanje odobrenja, nije osuđeno za krivično djelo nedozvoljene trgovine, odnosno za krivično djelo nedozvoljene proizvodnje duvana, obrađenog duvana i duvanskih proizvoda;

• uplati administartivnu taksu od 20 EUR za rješenje o ispunjenosti uslova za obavljanje uvoza duvana, obrađenog duvana i duvanskih proizvoda;

• uplati administrativnu taksu od 10 EUR za upis u registar uvoznika duvana, obrađenog duvana i duvanskih proizvoda;

• [Zahtjev](http://www.aduvan.co.me/Dokumenti/Uvoznici/zahtjev-uvoznik.pdf) za izdavanja odobrenja za obavljanje uvoza duvana, obrađenog duvana i duvanskih proizvoda.

**Dokazi**

*•* dokaz o upisu u CRS – rješenje o registraciji;

• dokaz o ispunjenosti minimalno tehničkih uslova – prijava trgovine ovjerena od strane Odsjeka za tržišnu inspekciju;

• zaključen ugovor sa proizvođačem ili ovlašćenim distributerom inostranog proizvođača duvana, obrađenog duvana, odnosno duvanskih proizvoda;

• dokaz iz kaznene evidencije – Ministarstvo pravde;

• dokaz o izvšenoj uplati.

**Naknade**

Licenca/odobrenje: Nema

Administrativna taksa: 20 EUR za rješenje o ispunjenosti uslova za obavljanje uvoza duvana, obrađenog duvana i duvanskih proizvoda;

Administrativna taksa: 10 EUR za upis u registar uvoznika duvana, obrađenog duvana i duvanskih proizvoda;

Administrativna taksa za izdavanje uvjerenja iz kaznene evidencije Ministarstva pravde: 3 EUR (po uvjerenju).

**Plaćanje**

**Iznos: 20 EUR**

Žiro račun: 832-3161419-18

Svrha: taksa za rješenje o ispunjenosti uslova za obavljanje uvoza duvana, obrađenog duvana i duvanskih proizvoda;

Korisnik: Ministarstvo finansija

**Iznos: 10 EUR**

 Žiro račun: 832-3161419-18

Svrha: taksa za upis u registar uvoznika duvana, obrađenog duvana i duvanskih proizvoda;

Korisnik: Ministarstvo finansija

**Iznos: 3 EUR**

Žiro račun: 832-3161233-91

Svrha: taksa za uvjerenje iz kaznene evidencije

Korisnik: Ministarstvo pravde

**Nadležni organi i propisi**

* **za izdavanje odobrenja za obavljanje prometa na malo duvanskim proizvodima:**

Ministarstvo finansija – Direkcija za izdavanje odobrenja za obavljanje proizvodnje, obrade I prometa duvanskim proizvodima

Bulevar Stanka Dragojevića br.2

+382 20 244 930

dragana.vucinic@mif.gov.me

petar.jovovic@mif.gov.me

* **za izdavanje potvrde/uvjerenja iz kaznene evidencije:**

Ministarstvo pravde - Direkcija za kaznenu i prekršajnu evidenciju

Bulevar Pera Ćetkovića br.259

+382 20 675-439

+382 20 675 439

dijana.scekic@mpa.gov.me

Zakon o duvanu („Službeni list CG“, br.48/08,76/08,40/11 i 42/15) [Zakon o duvanu](http://www.aduvan.co.me/Dokumenti/Zakoni/Zakon%20o%20duvanu%20PDF.pdf) ;

Zakon o administrativnim taksama ( „Službeni list CG“, br.18/19)  [(Zakon o administrativnim taksama)](https://www.gov.me/dokumenta/0858c977-ed12-40ec-820c-1025b08dd4ea) .

**Dozvole**

Rok za donošenje licenci/odobrenja: 30 dana.

**Pravni lijekovi**

Mogućnost tužbe u roku od 20 dana Upravnom Sudu Crne Gore.

18.4.2024.